Eelnõu

NARVA LINNAVALITSUS
MÄÄRUS

Narva                                                                                                     __.__.____nr ____

Narva linna eelarvest spordiklubide ja eraõiguslike spordikoolide toetuste taotlemise ja menetlemise infosüsteemi asutamine ja põhimäärus

Määrus kehtestatakse Narva Linnavolikogu 15.06.2023. a otsuse nr 30 „Narva linna andmekogude asutamise ja andmekogude põhimääruste kinnitamise volituse andmine“ alusel ja kooskõlas avaliku teabe seaduse §-ga 435
1. peatükk

ÜLDSÄTTED

§ 1.   Reguleerimisala

(1) Määrusega asutatakse Narva linna eelarvest spordiklubide ja eraõiguslike spordikoolide toetuste taotlemise ja menetlemise infosüsteem SPOKU (edaspidi register) ja kinnitatakse registri pidamise kord.

(2) Registri lühinimi on SPOKU.

§ 2.   Registri eesmärk

Registri pidamise eesmärk on:

1) luua keskkond Narva linna eelarvest spordiklubidele ja eraõiguslikele spordikoolidele antavate toetuste taotluste elektrooniliseks esitamiseks ja menetlemiseks;

2) pidada arvestust esitatud taotluste üle.

§ 3.   Registri vastutav töötleja

(1) Registri vastutav töötleja on Narva Linnavalitsuse Kultuuriosakond.

(2) Vastutav töötleja:

1) korraldab registri pidamist;

2) annab volitatud töötlejatele juurdepääsu registrile ning õiguse andmeid sisestada ja töödelda tema ülesannete täitmiseks vajalikus ulatuses;

3) annab volitatud töötlejatele juhiseid käesolevast määrusest tulenevate ülesannete täitmiseks;

4) kontrollib volitatud töötlejate ning andmete esitajate poolt sisestatud teabe õigsust;

5) vastutab andmete töötlemise ja andmete väljastamise õiguspärasuse eest;

6) korraldab andmete säilimist vastavalt kehtestatud nõuetele;

7) täidab muid õigusaktidest tulenevaid ülesandeid.

(3) Vastutav töötleja määrab vastutava töötleja ülesannete täitja, kellel on õigus täita vastutava töötleja ülesandeid, sh hallata andmekogu või selle osade juurdepääsuõigusi (süsteemi administraatorid).

§ 4.   Registri volitatud töötleja

(1) Registri volitatud töötlejad on juriidilised isikud nendega sõlmitud lepingu alusel.
(2) Volitatud töötleja vastavalt oma ülesannetele:
1) esitab registrisse andmeid;
2) kasutab registrit ja andmeid üksnes enda ülesannete täitmiseks;
3) vastutab sisestatud andmete õigsuse eest;
4) teavitab viivitamata vastutavat töötlejat avastatud ebaõigetest andmetest, andmete mittesihipärasest kasutamisest ja registri kasutamisel tekkinud probleemidest;
5) osaleb registri arendustöödel ja juurutamisel;
6) täidab vastutava töötleja korraldusi.
(3) Volitatud töötleja juht määrab volitatud töötleja õigus(t)e teostaja(d), kellel on õigus täita volitatud töötleja ülesandeid.
§ 5.   Registri finantseerimine

Registri pidamine finantseeritakse Narva linna eelarvest.

2. peatükk

REGISTRI PIDAMISE NÕUDED
§ 6.   Registri pidamine

(1) Registrit peetakse infotehnoloogilise andmebaasina elektrooniliselt ning andmete töötlemisel kasutatakse automatiseeritud andmetöötlust.

(2) Registrisse kantavate andmete, nende muutmise ja registrisse tehtud päringute üle peetakse arvestust digitaalselt.

(3) Register kuulub riigi infosüsteemi ja on liidestatud infosüsteemide andmevahetuskihiga (X-tee).

§ 7.   Andmete kaitse
(1) Andmeid kaitstakse:
1) käideldavuse osas, välistades andmete juhusliku hävimise ja tagades andmete kättesaadavuse selleks õigustatud isikutele;

2) tervikluse osas, välistades andmete tahtmata või tahtliku volitamata hävitamise;

3) konfidentsiaalsuse osas, välistades volitamata töötlemise ja tagades andmete kättesaadavuse vaid selleks õigustatud ulatuses.

(2) Registri vastutav ja volitatud töötleja tagavad registri andmete käideldavuse, tervikluse ja konfidentsiaalsuse organisatsiooniliste, füüsiliste ja infotehnoloogiliste turvameetmetega.

(3) Registri turbeaste on keskmine (M) ja andmekogu turvaklass on K1T1S2.

§ 8.   Andmete töötlemise nõuded

(1) Registrisse kantud andmeid töödeldakse avaliku teabe seaduses, muudes õigusaktides ja käesolevas põhimääruses sätestatud eesmärkidel, korras ja tingimustel.

(2) Ebaõigete andmete avastamisel registris parandab vastutav või volitatud töötleja ebaõiged andmed viie tööpäeva jooksul.

(3) Registri andmete sisestamisi ja muutmisi logitakse. Logisid säilitatakse 6 kuud.

(4) Volitatud töötleja korraldab andmetest perioodiliselt turvakoopiate tegemise.

3. peatükk

REGISTRISSE KANTAVAD ANDMED
§ 9.   Registrisse kantavad andmed

(1) Registrisse kantakse seoses toetuse taotlemisega järgmised andmed:

1) toetuse taotleja andmed;
2) taotlusega seotud isikute andmed;
3) taotluse objekti andmed;
4) taotluse menetlusandmed.

(2) Täpsem andmete koosseis on toodud määruse lisas.

§ 10.   Registrisse andmete kandmine

(1) Vastutav või volitatud töötleja kannavad registrisse andmeid neile õigusaktiga määratud ülesannete täitmiseks vajalikus ulatuses.
(2) Registrisse esitavad andmeid:
1) taotluse esitaja iseenda, taotlusega seotud isikute ja taotluse objekti kohta;
2) spordiklubis või eraõiguslikus spordikoolis osaleja (või tema seadusliku esindaja) iseenda (või oma lapse) osaluse kohta;
3) esitatud taotluse ja selle menetlemise kohta.

§ 11.   Andmevahetus

(1) X-tee kaudu sooritatakse automaatselt järgmiseid päringuid:

1) Rahvastikuregistrist isikukoodi alusel eesnime, perekonnanime, elukoha, suhete kohta;
2) Äriregistrist registrikoodi alusel juriidilise isiku nime, aadressi, kontaktandmete ja põhikirja kohta ning isikukoodi alusel isiku poolt esindatavate juriidiliste isikute kohta;

3) Eesti Hariduse Infosüsteemist isikukoodi alusel õpilaste kohta;
4) Kutseregistrist isikukoodi alusel kutsetunnistuse kohta;
5) Kinnistusraamatust isikukoodi või registrikoodi alusel kinnistute kohta;
6) Aadressiandmete süsteemist objekti aadressi kohta.

(2) Registri kaudu esitatakse avaliku teenuse saamiseks dokumente ja andmeid vastava teenuse osutamiseks ette nähtud andmekogule.
§ 12.   Andmete õiguslik tähendus

Registrisse kantavatel andmetel on informatiivne ja statistiline tähendus finantsotsuste tegemiseks.

4. peatükk

JUURDEPÄÄS ANDMETELE

§ 13.   Juurdepääs registri andmetele

(1) Registrile on igaühel otsejuurdepääs. Isik tuvastatakse turvalise autentimisvahendi abil.
(2) Otsejuurdepääsu kaudu on andmed kättesaadavad järgmiselt:
1) sporditegevuses osalejal on juurdepääs iseenda andmetele;
2) sporditegevuses osaleja seaduslikul esindajal on juurdepääs oma alaealiste laste andmetele;
3) taotluse esitajal ja taotlejal on juurdepääs iseenda ja esitatud taotluse seotud andmetele;
4) vastutava töötleja õiguste teostajal ja süsteemi administraatoril on juurdepääs kõikidele registri andmetele;

5) taotlust menetleval isikul on juurdepääs temale menetlemiseks määratud taotluste andmetele.
§ 14.   Juurdepääsuõiguse andmine

(1) Vastutava ja volitatud töötleja õiguste teostajad kannavad andmeid registrisse üle turvakanali ligipääsetava veebilehe. Isik tuvastatakse turvalise autentimisvahendi abil.
(2) Vastutava ja volitatud töötleja õiguste teostajale antakse juurdepääs taotluse alusel neile määratud kasutajaõiguste ulatuses.
(3) Andmekogu süsteemi administraator loob kasutajakontod vastutava ja volitatud töötleja õiguste teostajatele ning vastutav töötleja teavitab kasutajakonto loomisest või sellest keeldumisest taotlejat kolme tööpäeva jooksul alates lõikes 2 nimetatud taotluse saamisest.
§ 15.   Registri andmetele juurdepääsu korraldamine

(1) Registrist väljavõtete saamiseks kolmanda isiku kohta esitatakse registri vastutavale töötlejale kirjalik taotlus, milles on kirjas soovitud andmed ja nende kasutamise otstarve koos viitega õiguslikule alusele. Vastutav töötleja kontrollib taotluse õiguslikku alust ja esitab süsteemi administraatorile vastava taotluse andmete väljastamiseks kolmandale isikule õigusliku aluse olemasolul.
(2) Andmete väljastamine on tasuta.
(3) Vastutav töötleja peab arvestust andmete väljastamise aja, väljastatud andmete koosseisu, andmesaaja, andmete väljastamise õigusliku aluse ja andmete väljastamise viisi üle.

5. peatükk

ANDMETE SÄILITAMINE, JÄRELEVALVE, REGISTRI LÕPETAMINE

§ 16.   Andmete säilitamine

(1) Registrisse kantavaid andmeid säilitatakse registris üks aasta alates menetluse lõpetamisest registris. Seejärel isikuandmed hävitatakse kustutamise teel.

(2) Registri alusdokumente säilitatakse Narva Linnavalitsuse dokumendiregistris vastavalt kinnitatud dokumentide loetelule.

§ 17.   Järelevalve registri pidamise üle

Järelevalvet registri pidamise üle teostab vastutav töötleja ning teised isikud, kellel on selleks seadusest tulenev õigus.

§ 18.   Registri lõpetamine

(1) Registri tegevuse lõpetamise otsustab Narva Linnavalitsus.
(2) Registri tegevuse lõpetamisel otsustatakse andmete üleandmine teise andmekogusse, arhiivi või nende kuulumine hävitamisele ning üleandmise või hävitamise tähtaeg. 

§ 19.   Määruse jõustumine

Määrus jõustub seadusega ettenähtud korras.
Katri Raik
Linnapea





Üllar Kaljuste








Linnasekretär

Narva Linnavalitsuse 09.08.2023. a määruse nr ___ „Narva linna eelarvest spordiklubide ja eraõiguslike spordikoolide toetuste taotlemise ja menetlemise infosüsteemi asutamine ja põhimäärus“ lisa

SPOKU andmete koosseis

1. Taotleja ja taotluse esitaja andmed

1) taotleja nimi;

2) taotleja spordiala;

3) taotleja registrikood;

4) taotleja postiaadress;

5) taotleja sidevahendid;

6) taotluse esitaja nimi, isikukood ja kontaktandmed.

2. Taotlusega seotud isikute andmed

2.1 Spordiklubis või eraõiguslikus spordikoolis osaleja andmed

1) nimi;

2) isikukood;

3) rahvastikuregistrijärgne elukoht kohaliku omavalitsuse täpsusega;

4) alaealise osaleja seadusliku esindaja nimi, isikukood;

5) treeningute toimumisaeg ja koht;

6) sportlikud saavutused/tulemused, sh spordiala, võistluse nimetus, aeg, koht ja tulemus.

2.2 Treeneri andmed

1) nimi;

2) isikukood;

3) pädevust tõendavad andmed (omandatud kutsekvalifikatsioon).

3. Taotletava toetuse andmed

1) toetuse objekti liik (pearaha, tulemuslikkus, üritused);
2) õpperühmade arv ning laste ja noorte arv;

3) ürituse nimetus, toimumiskuupäevad, kirjeldus, kogueelarve ja taotletav summa;

4) tegevuse toimumise koht ja aeg;

5) muud taotluse objekti kirjeldavad andmed (esitatud sporditulemusi tõendavad andmed või dokumendid, ürituse projekt jms Narva linna eelarvest spordiklubidele ja eraõiguslikele spordikoolidele toetuse eraldamise korrast ja SPOKU vormidest tulenevad andmed).

4. Taotluse menetlusandmed

1) taotluse esitamise aeg.
5.Munitsipaalspordikooli ja Narva Laste Loomemaja spordiringi osalejate andmed

1) nimi;

2) isikukood.
Narva Linnavalitsus

Peetri 5 

20308 NARVA                                                                             08.08.2023
Õ I E N D

Määrus kehtestatakse Narva Linnavolikogu 15.06.2023. a otsuse nr 30 „Narva linna andmekogude asutamise ja andmekogude põhimääruste kinnitamise volituse andmine“ alusel ja kooskõlas avaliku teabe seaduse §-ga 435
Narva linna eelarvest spordiklubide ja eraõiguslike spordikoolide toetuste taotlemise ja menetlemise infosüsteemi asutamine ja põhimääruse kinnitamine on tingitud vajadusest luua ja reguleerida õiguslikku raamistikku Narva Linnavalitsuse tasemel seotud üleminekuga elektroonilisele taotluskeskkonnale Spoku, kus spordiklubid ja eraõiguslikud spordikoolid esitavad edaspidi taotlusi toetuste saamiseks elektroonilises taotluskeskkonnas.
Määruses ja määruse lisas on toodud vajalikud reguleeritavad sätted ja töödeldavate andmete koosseis. Määrusega on sätestatud registri pidamise nõuded, registrisse kantavad andmed, andmetele juurdepääs ning andmete säilitamise, järelevalve ja registri lõpetamise alused.
Lugupidamisega

Larissa Degel
juhataja
Dmitri Vergun  359 9121
Peetri plats 1
Telefon  359 9120, 359 9122, 359 9124                                                   Registrikood 75024260

20308 NARVA
Faks  359 9199                                                                                     e-post: kultuur@narva.ee
dmitri.vergun@narva.ee
